ร้านนี้เป็นร้านใหญ่ ที่คนเยอะเอาเรื่องเลยนะคะ 
ร้านเป็นพัดลมโปร่งๆ 

ถึงจะคนเยอะ แต่พนักงานที่มารับออเดอร์กลับน่ารักมากๆ คนเยอะเราดูเมนูนานก็ไม่ว่า ถามละเอียด เส้นอะไร ลูกชิ้นแบบไหน ต้มยำใสหรือข้น etc. 

เมนูมีหลากหลาย นอกจากก๊วยเตี๋ยวก็มีข้าวราดต่างๆด้วย วันนี้สั่งแบบเบสิคเลย  คนทานน้อยต้องระวังนะคะ

บะหมี่ต้มยำน้ำข้นเกี๊ยวกุ้ง ลูกชิ้นกุ้งทอด 
เป็นบะหมี่ชามโต น้ำกำลังดี ไม่มากไปน้อยไป รสชาติ น้ำข้นจริงๆ แบบเข้มข้นสุดๆ ลูกชิ้นลูกยักษ์ และให้มาเยอะ  เกี๊ยวน่าจะเป็นเกี๊ยวหมูผสมและมีกุ้งตัวเล็กอยู่ด้านใน  

เกี๊ยวปูพริกไทดำลวกจิ้ม   เกี๊ยวปูชิ้นใหญ่ น่าจะหมูผสมเช่นเดียวกัน แต่กลิ่นปูก็แรงเอาเรื่อง ทานคู่น้ำจิ้มซีฟู้ดรสจัด

ก๊วยเตี๋ยว 2 ชาม เกี๊ยว1 ทานสองคนไม่หมดสะงั้น คือมันใหญ่ค่ะ  แต่น่าจะเพิ่มผักให้มากกว่านี้หน่อย ทานแต่ลูกชิ้นแล้วเลี่ยนๆ ถือว่า มากินแบบเร็วๆ อิ่มๆ ต้องนี่เลย